The Dead Boys

Οι The Dead Boys ήταν αμερικάνικο πανκ ροκ συγκρότημα, το οποίο δημιουργήθηκε το 1976 στο Κλίβελαντ του Οχάιο των Ηνωμένων Πολιτειών. Υπήρξαν ένα από τα πρώτα συγκροτήματα του πανκ κινήματος. Διαλύθηκαν το 1979 και έχουν επανενωθεί δύο φορές, το 1987 και το 2004.

Βιογραφία
Αν και οι Dead Boys θεωρούνται ένα από τα πανκ συγκροτήματα της σκηνής της Νέας Υόρκης, όλα τα μέλη του συγκροτήματος κατάγονταν από το Κλίβελαντ. Το σχήμα προήλθε από τους Rocket from the Tombs, οι οποίοι περιελάμβαναν τον Cheetah Chrome (Τζιν Ο'Κόνορ) στην κιθάρα και τον Johnny Blitz (Τζον Μαντάνσκι) στα τύμπανα. Το συγκρότημα αυτό διαλύθηκε το 1975 και οι δύο μουσικοί συνεργάστηκαν με τον τραγουδιστή Stiv Bators (Στιβ Μπέιτορ), τον δεύτερο κιθαρίστα Jimmy Zero (Ουίλιαμ Ουίλντεν) και τον μπασίστα Jeff Magnum (Τζεφ Χάλματζι), σχηματίζοντας τους Frankenstein.Frankenstein | AllMusic Μετά από μερικές ζωντανές εμφανίσεις το συγκρότημα υιοθέτησε πανκ ροκ ύφος, έχοντας γνωρίσει τα μέλη των Ramones όταν είχαν επισκεφθεί το Κλίβελαντ για μία συναυλία. Ο Τζόι Ραμόουν τους βοήθησε να κλείσουν οντισιόν για το κλαμπ "CBGB's" της Νέας Υόρκης, όπου έγιναν δεκτοί και υπέγραψαν συμβόλαιο συνεργασίας με την "Sire Records".Dead Boys - Stiv Bators

Αφού μετονομάστηκαν σε Dead Boys, το συγκρότημα έγινε γνωστό για την σκηνική παρουσία του Bators και την άγρια έκφραση της μουσικής του. Το ντεμπούτο-άλμπουμ τους κυκλοφόρησε το 1977 με τίτλο "Young Loud and Snotty" με παραγωγό την τραγουδίστρια Τζένια Ραβάν.Dead Boys - Young Loud and Snotty | Punknews.org Το συγκρότημα περιόδευσε στις Ηνωμένες Πολιτείες ανοίγοντας τις εμφανίσεις του Ίγκι Ποπ και στην Μεγάλη Βρετανία μαζί με τους The Damned. Η αντιμετώπιση του πανκ στην Βόρεια Αμερική εκείνη την περίοδο δεν βοήθησε να ανέβουν οι πωλήσεις του άλμπουμ, παρά το γεγονός ότι περιείχε ένα από τα γνωστότερα τραγούδια του ιδιώματος με τίτλο "Sonic Reducer".Dead Boys - Sonic Reducer - Youtube

Το συγκρότημα προγραμμάτιζε να κυκλοφορήσει ένα δεύτερο άλμπουμ με τίτλο "Down to Kill" και με παραγωγό τον Λου Ριντ, αλλά η επιμονή της δισκογραφικής τους εταιρείας να κάνουν πιο εμπορικό τον ήχο τους, τους ανάγκασε να χρησιμοποιήσουν ως παραγωγό τον Φέλιξ Παπαλάρντι των Mountain. Ο δίσκος "We Have Come for Your Children" κυκλοφόρησε τον Ιούνιο του 1978 και περιείχε το επιτυχημένο τραγούδι "Ain't It Fun", αλλά οι πωλήσεις του άλμπουμ ήταν ακόμη μικρότερες σε σχέση με τον προκάτοχο του.Dead Boys* - We Have Come For Your Children at Discogs Ο Blitz κινδύνεψε θανάσιμα όταν τον λήστεψαν σε δρόμο της Νέας Υόρκης, αναγκάζοντας το συγκρότημα να μην περιοδεύσει μέχρι να αναρρώσει.

Οι Dead Boys διαλύθηκαν το 1979, λόγω της πίεσης της δισκογραφικής τους εταιρείας για να κάνουν πιο εμπορικό τον ήχο τους, αλλά επανενώθηκαν μερικούς μήνες αργότερα για να ηχογραφήσουν ένα ζωντανό άλμπουμ λόγω του ότι τους υποχρέωνε το συμβόλαιο τους.

Μετά την διάλυση τους επανενώθηκαν το 1987, ενώ τα μέλη του σχήματος είχαν επιδιώξει προσωπικές καριέρες στην μουσική και την ηθοποιία. Στις 5 Ιουνίου 1990, ο Bators πέθανε μετά από αυτοκινητιστικό δυστύχημα στο Παρίσι.obituary - musician - Stiv Bators

Τον Σεπτέμβριο του 2004, τα εναπομείναντα μέλη του συγκροτήματος επανενώθηκαν για μία ζωντανή εμφάνιση στο Κλίβελαντ και την επόμενη χρονιά έπαιξαν άλλες δύο συναυλίες για φιλανθρωπικούς σκοπούς.

Δισκογραφία
Στούντιο ηχογραφήσεις
 Young Loud and Snotty (1977)
 We Have Come for Your Children (1978)

Σινγκλ
 Sonic Reducer (1977)
 Tell Me (1978)
 Ain't It Fun (1978)
 Search and Destroy (1977)
 Buried Gems (2000)
 Paul Sherry goes Back – The Paul Sherry Sessions (2007)Ζωντανές ηχογραφήσεις
 Night of the Living Dead Boys (1981)
 The Return of the Living Dead Boys (1987)
 Liver Than You'll Ever Be (1988)
 Twistin' on the Devil's Fork: Live At CBGB's (1998)
 All This and Morer (1998)

Παραπομπές

Πηγές
 Dead Boys | Biography | AllMusic
 Dead Boys Bio | Dead Boys Career | MTV 
 Dead Boys, The Discography at Discogs

Εξωτερικοί σύνδεσμοι



Κατηγορία:Αμερικανικά punk rock συγκροτήματα
Κατηγορία:Μουσικά συγκροτήματα από το Κλίβελαντ